เรื่องร้องเรียน: พื้นทางเท้าสกปรก เป็นวงกว้างจนไม่มีจุดไหนที่สามารถเดินได้โดยไม่เหยียบน้ำขยะ และส่งกลิ่นเหม็นเน่าแม้จะยังไม่นำตะแกรงมาตั้ง
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนา ได้ดำเนินการแก้ไขปัญหาเพื่อบรรเทาความเดือดร้อนของประชาชนผู้ที่พักอาศัยในบริเวณดังกล่าว และผู้ที่สัญจรผ่านไปมา ดังนี้ 1. ประชาสัมพันธ์ขอความร่วมมือประชาชน บริษัท ห้าง ร้าน นำขยะมูลฝอยใส่ถุงที่ไม่รั่วซึมและมัดปากถุงให้แน่นหนา และนำมาตั้งวางเพื่อรอการจัดเก็บตามเวลาที่กำหนด (18.00-03.00 น.) และจะดำเนินการให้แล้วเสร็จก่อนเวลา 05.00 น. ซึ่งจะประชาสัมพันธ์เป็นระยะๆ อย่างต่อเนื่อง 2. จัดทำแผนล้างทำความสะอาดฟุตบาลทางเท้าถนนสุขุมวิท (จุดพักขยะ) เป็นประจำทุกเดือน (ทุกวันพฤหัสบดี)  3. ได้กำชับให้เจ้าหน้าที่กวาดที่ประจำอยู่พื้นที่ในบริเวณดังกล่าวล้างทำความสะอาดทันทีเมื่อพบเห็นมีคราบสกปรก ฝ่ายรักษาความสะอาดและสวนสาธารณะ สำนักงานเขตวัฒนา ขอขอบพระคุณข้อมูลอันเป็นประโยชน์จากผู้แจ้ง
ความเห็นของผู้แจ้ง: แก้ปัญหาเหมือนไม่แก้ สุดท้ายผ่านไปวันเดียวก็กลับมาเป็นเหมือนเดิม ปล่อยให้คนเดินทางเท้ารับกรรมเดินบนพื้นเปื้อนๆ
พื้นที่: แขวงพระโขนงเหนือ เขตวัฒนา กรุงเทพมหานคร